CELEX: 62014TN0239
Language: sl
Date: 2014-04-20 00:00:00
Title: Zadeva T-239/14: Tožba, vložena 20. aprila 2014 – Monard proti Komisiji

7.7.2014   
            
            
               SL
            
            
               Uradni list Evropske unije
            
            
               C 212/36
            
         Tožba, vložena 20. aprila 2014 – Monard proti Komisiji
   (Zadeva T-239/14)
   2014/C 212/46
   Jezik postopka: angleščina
   
      Stranki
   
   
      Tožeča stranka: Eva Monard (Kessel-Lo, Belgija) (zastopnik: R. Antonini, odvetnik)
   
      Tožena stranka: Evropska komisija
   
      Predlogi
   
   Tožeča stranka Splošnemu sodišču predlaga, naj:
   
               —
            
            
               za nično razglasi odločbo Evropske komisije ref. št. Ares(2014) 321920 (No SG.B.4/RH/rc-sg.dsg2.b.4(2014) 285433), ki jo je 10. februarja sprejel generalni sekretar v skladu s členom 4 izvedbenih pravil za Uredbo (ES) št. 1049/2001 v zvezi s potrdilno prošnjo Eve Monard za dostop do dokumentov v skladu z Uredbo (ES) št. 1049/2001 (GESTDEM 4641/2011);
            
         
               —
            
            
               Evropski komisiji naloži plačilo stroškov postopka.
            
         
      Tožbeni razlogi in bistvene trditve
   
   Tožeča stranka v utemeljitev tožbe navaja dva tožbena razloga.
   
               1.
            
            
               S prvim tožbenim razlogom trdi, da bi Komisija tožeči stranki morala dati dostop do dokumentov, v skladu s členom 1 Pogodbe o Evropski uniji (PEU), členoma 15 in 298 Pogodbe o delovanju Evropske unije (PDEU), temeljno pravico dostopa do dokumentov, členom 6(1) PEU v povezavi s členom 42 Listine Evropske unije o temeljnih pravicah z dne 7. decembra 2000, spremenjena 12. decembra 2007 v Strasbourgu (Listina), in členom 2(1) Uredbe (ES) št. 1049/2001 Evropskega parlamenta in Sveta z dne 30. maja 2001 o dostopu javnosti do dokumentov Evropskega parlamenta, Sveta in Komisije (Uredba št. 1049/2001). To izhaja tudi iz uporabe a contrario člena 4(3) Uredbe št. 1049/2001. Ker Komisija ni ravnala tako in ker se je (napačno) oprla na izjeme iz člena 4(1)(a), tretja alinea in člena 4(2), druga in tretja alinea, Uredbe št. 1049/2001, je napačno uporabila upoštevne določbe in zlorabila pooblastila. Komisija poleg tega ni pravilno uporabila člena 4(6) in (7) in je pri uporabi teh določb zlorabila pooblastila.
            
         
               2.
            
            
               Z drugim tožbenim razlogom trdi, da je Komisija kršila člen 1PEU, člena 15 in 298 PDEU, temeljno pravico dostopa do dokumentov, člen 6(1) PEU v povezavi s členom 42 Listine in člen 8(1) in 8(2) Uredbe št. 1049/2001, ker ni pravočasno obravnavala potrdilne prošnje tožeče stranke in ker je podaljšala rok za odgovor na to potrdilno prošnjo v primeru, ki ga ni mogoče šteti za izrednega. S tem ravnanjem je Komisija zlorabila pooblastila in ni pravilno uporabila upoštevnih določb, s čimer je neupravičeno preložila sprejetje določbe v zvezi s potrdilno prošnjo tožeče stranke.